Եղվարդում կառուցվող նավթամթերքի վերամշակման գործարանի օրենքին չհամապատասխանելու մասին հայտնել է նաև ՀՀ արտակարգ իրավիճակների նախարարությունը: Մասնավորապես, Եղվարդի բնակիչ Ռաֆիկ Վիրաբյանի (տեղի խոշոր բիզնեսի սեփականատեր) գրությանն ԱԻՆ գլխավոր քարտուղար Վահագն Օհանյանը պատասխանել է. « ... մինչև նախագծի հաստատումը և շինարարական աշխատանքների սկսելը տեխնիկական անվտանգության փորձաքննությունն իրականացնելու համար անհրաժեշտ է ներկայացնել արտադրական վտանգավոր օբյեկտի կառուցապատման նախագծային փաստաթղթերը, որոնք «Արմօյլ» ընկերության կողմից Արտակարգ իրավիճակների նախարարության «Տեխնիկական անվտանգության ազգային կենտրոն» ՊՈԱԿ առ այսօր չեն ներկայացվել»: